

**Všeobecne záväzné nariadenie č. 1/2016 o zriadení a financovaní školského zariadenia– školského klubu detí (ŠKD)**

**pri ZŠ 1.-4.ročník**

Schválené uznesením OZ číslo 1/2016 zo dňa : 15.02.2016

Vyvesené na úradnej tabuli dňa : 29.01.2016

Účinnosť nadobúda dňa : 02.03.2016

**Všeobecne záväzné nariadenie obce Toporec č. 1/2016 o zriadení školského zariadenia – Školského klubu detí (ŠKD) pri ZŠ 1.-4. ročník so sídlom , Školská 7/6 Toporec**

Obecné zastupiteľstvo obce v Toporci vo veciach územnej samosprávy v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, § 6 ods. 2 zákona č. 596/2003 Z. z o štátnej správe v školstve a školskej samospráve a o zmene a doplnení niektorých zákonov v znení neskorších predpisov, sa uznieslo na tomto: všeobecne záväznom nariadení

**§ 1**

1.) Obec Toporec zriaďuje školské zariadenie – Školský klub detí (ŠKD) dňom 1.9.2016

2.) ŠKD sa zriaďuje ako organizačná zložka Základnej školy 1.-4 ročník Toporec

3.) Predmetom činnosti ŠKD je zabezpečenie výchovy, prípravy na vyučovanie, a oddychu

pre žiakov školy mimo vyučovania a v čase školských prázdnin.

4.) Financovanie činnosti ŠKD je zabezpečené formou dotácií od zriaďovateľa. Príspevok

od zákonných zástupcov žiakov je 0 €.

5.) Riaditeľ Základnej školy pripraví do 60 dní od účinnosti tohto VZN štatút ŠKD, v ktorom

budú bližšie upravené podmienky týkajúce sa: - prijímania detí do ŠKD – určenia

minimálneho a maximálneho počtu detí - organizácie a prevádzky ŠKD

6.) Štatút ŠKD prerokuje a schváli Obecné zastupiteľstvo.

**§ 2**

1. Toto VZN bolo schválené obecným zastupiteľstvom v Toporci , uznesením číslo 1/2016 zo dňa 15.02.2016.
2. Toto všeobecne záväzné nariadenie nadobúda účinnosť pätnástym dňom od jeho vyvesenia na úradnej tabuli obce.

........................................

PhDr. Jozef Potanko

starosta obce Toporec

**Dôvodová správa k návrhu VZN o zriadení školského klubu detí**

Zriadenie školského klubu detí vychádza zo záujmu rodičov, ktorých deti navštevujú základnú školu. Podľa vykonaného prieskumu má záujem o využívanie školského klubu detí žiakov. Prevádzka ŠKD je plánovaná v priestoroch budovy školy- v učebniach, ktoré využíva škola na výchovno-vzdelávací proces. Financovanie ŠKD bude realizované v súlade s VZN obce o určení o určení výšky príspevku na činnosť školy a školského zariadenia a výšky dotácie na prevádzku a mzdy na dieťa materskej školy a školských zariadení so sídlom na území obce Toporec. Podľa § 15 ods. 2písm. c) zákona NR SR č. 596//2003 Z.z. o štátnej správe v školstve a školskej samospráve a o zmene a doplnení niektorých zákonov, môže obec zriadiť školské zariadenie, ktorým je školský klub detí. O zaradenie školského zariadenia do siete škôl a školských zariadení požiada zriaďovateľ ministerstvo školstva v termíne do 31.3. kalendárneho roka, ktorý predchádza roku, v ktorom má byť školské zariadenie zriadené. Ministerstvo školstva vydá o zaradení školského zariadenia do siete rozhodnutie.